Page:Whole proceedings of Jockey and Maggy's courtship.pdf/3

 be his wife than the like o' me; but auld Tammy Tailtree was seeking me; my father wad a mane me to tak him, but my mither wadna let; was an odd debate about it, my guidame wad a sticket my mither wi' the grape, if my father had na chanced to founder her wi' the beetle.

Jock. Hegh, woman, I think your father was fool for fashing wi' him, auld slavery dufe, he wants naething of a vow but the clutes; your guidame may tak him hersel, twa auld tottering stumps, the tane may sair the tither fu' well.

Mag. Hegh, man! I wad a tane thee or ony to hane them greed again; my father bled my guidame's nose, and my guidame brak my mother's thumb, the neighbours came rinning  but I had the luck to had my father's hands,  yence my guidame plotted him wi' the broe that was to mak our brose.

Jock. Dear Maggy, I hae something to tell you, an ye wadna be angry at it?

Mag. O, Johnny there's my hand, I'se no be angry at it, be what it will.

Jock. Indeed; Maggy, the fouk of your town and the fouk of our town say we are gaun to be married? What sayest thou?

Mag. I wish we ne'er do waur, man. O Johnny, I dream'd o' you langsyne, and I liket aye after that.

Jock. O Maggy! Maggy! dost thou not